b'\n_START_ARTICLE_\nR\xc3\xb8ykgranat\n_START_PARAGRAPH_\nEn r\xc3\xb8ykgranat eller en r\xc3\xb8ykboks er en innretning som ved utl\xc3\xb8sning avgir kraftig r\xc3\xb8yk. Det finnes flere typer med ulike egenskaper og bruksomr\xc3\xa5der. R\xc3\xb8yken kan v\xc3\xa6re farget eller hvit, den kan v\xc3\xa6re skadelig eller uskadelig og mengden r\xc3\xb8yk som avgis kan variere b\xc3\xa5de i intensitet og i tid. R\xc3\xb8ykgranater er mest benyttet i forsvaret og som n\xc3\xb8dsignal til havs._NEWLINE_R\xc3\xb8ykgranater har gjerne en LOT-merking som tildeles et mindre parti under produksjonen. Dette kan benyttes til sporing.\n_START_SECTION_\nSivile r\xc3\xb8ykbokser\n_START_PARAGRAPH_\nSivile r\xc3\xb8ykbokser finnes ofte i livb\xc3\xa5ter og benyttes for \xc3\xa5 tiltrekke seg oppmerksomhet til lands eller vanns. Boksene flyter og kan kastes i vannet etter utl\xc3\xb8sning. Etter en to sekunders forsinkelse sender de ut mengder med farget (oftest oransje) r\xc3\xb8yk i flere minutter._NEWLINE_Sivile r\xc3\xb8ykbokser blir ogs\xc3\xa5 benyttet som signal- eller skjermingsr\xc3\xb8yk innen paintball og av redningstjenester for markering av helikopterlandingsplasser.'